Aalborg Stiftstidende, 1846-09-17
Jndsendt. Etatsraad Boechs Levnetsløb. (Sluttet fra Nr. 183.) Efterat have taget Embedsexamen mannducerede han saavel til latinsk-juridisk som til dansk juridisk Examen mange unge Mennesker, der senere ere indtraadte i hæderfulde Stillinger – iblandt de første nævne vi her nuværende Generalanditeur Aagesen, iblandt de sidste Justitsraad Møller i Nykjøbing paa Falster. Hermed vedblev han ogsaa, da han 1795 blev Auditeur ved Kongens Regiment 1797 indtraadte han i Ægteskab med Anna Elisabeth, Buchhave, en Datter af den fortjente og som Skribent bekjendte Dr. B., praktiserende Læge i Kjøbenhavn. Med hende havde han 6 Sønner og 4 Døttre, af hvilke Sønnerne og 1 Datter endnu ere ilive. Saasom Auditeurgagen var utilstrækkelig til en Families Underhold, fortsatte han 1797 med Udgivelsen af det af hans Svigerfader begyndte Maanedsskrift, politisk physisk Magazin under forandret Benævnelse overeensstemmende med Jndholdet af politisk historisk Magazin. Dette Tidsskrift vandt meget bifald, men formedelst den dristige og frimodige Aand, hvormed det var affattet, paadrog det ham tillige retslig Forfølgelse: et Stykke, der var indrykket i samme - ikke af ham selv, men af en af hans Venner forfattet – foranledigede, at han dømtes til at sidde 1 Aar paa Castellet Frederikshavn. Ved hans Venners Forbøn slap han dog ud 1/4 Aar, for Tiden. Ved Udgivelsen af nævnte Tidsskrift banede han Veien for større Frihed for det danske Folk og erhvervede sig Ret til at tælles iblandt Forkjæmperne for de Goder, vi senere have opnaaet, endskjøndt endnu kun ufuldstændigt, saalænge Stænderne ikke ere lovgivende. – Han havde Omgang og levede i Venskab med sin Tids aandrigste og frisindede Mænd. P.A. Heiberg, Malte Conrad Bruun (den Første bekjendt som Digter og dramatisk Skribent, den Anden ligeledes som Digter, senere berømt især som Geograph, Begge bleve for deres store Frimodighed landsforviste og levede siden i Paris, hvor de døde, Pram, Digter, J. Collin, nu Conferentsraad, Klingberg, Høiesteretsadvocat, Mønster, siden Biskop i Aarhuus, a., hvem han omgikkes tilligemed sin Tids navnkundige Kunstnere, kort, til hans Omgang hørte Mænd, der som han, vare besjælede af en forig Aand og med en brændende Kjærlighed for at udbrede de store Jdeer til Folkefrihedens og Folkeoplysningens Fremme, som vaktes og udbredtes ved den franske Revolution, og hvis Jid var at løsrive Menneskene fra Fordommes, Overtroens og Vankundighedens Trældom. Hvad der dengang levede i hans Sjæl, det svigtede han ikke siden, som Andre, om han end med Alderen blev mere moderat i sine Anskuelser og en mindre exalteret Frihedens Talsmand Foruden politisk historisk Tidsskrift udgave og oversatte han adskillige Skrifter, som man vil finde en nøiagtig Fortegnelse over deels i Nyerups og Krafts Lexicon, deels i Erslews Fortsættelse af Samme – her anføres blot en fransk naturhistorisk Læsebog med billeder, en ny billed- og Læsebog forBørn, Oversættelse af Munge Parks Reise i Africa, Oversættelse af Kotzebues Det mærkværdigste Aar i mit Liv, Oversættelse af Værket "Menneskeslægtens Charakteristik, &c. Aar 1804 udnævntes han til Byfoged i Sæby og Herredsfoged i Børglum og Jerslev Herreder og samme Aar til virkelig Cancelliraad. J dette Embede erholdt han sin Jurisdictions Beboeres Yndest og Kjærlighed: et Beviis herpaa var det Festmaaltid, der for hans Afreise til hans nye Embede – 12te November 1824 var han nemlig bleven kaldet til Herredsfoged for Elbo, Holmanns og Brusk Herreder – arrangeredes for ham og Familie i Sæby og endte med et Bal paa Sæbygaard. Jndsenderen af denne Biographie mindes endnu den dybe Stilhed, der herskede, og den Sorg, der læstes paa Alles Ansigter ved hans Bortreise fra Sæby den 2den Aug. 1825.